Tolong jelaskan mengenai Reaksi dari Himpunan Kebangkitan Rakyat 2013 dalam bahasa melayu

Perhimpunan berjalan dengan aman. Pasukan Simpanan Persekutuan tidak hadir, hanya polis yang membantu melancarkan trafik. Pihak polis dipuji kerana tiada sebarang kekacauan berlaku.

Perhimpunan ini boleh dikatakan tidak mendapat liputan media utama Malaysia. Reaksi hanya muncul selepas tamat perhimpunan. Timbalan Perdana Menteri Malaysia, Tan Sri Muhyiddin Yassin menyatakan parti pemerintah telah membawa keamanan dan kemakmuran kepada semua rakyat, maka tiada perubahan diperlukan. Ketua Pemuda UMNO Khairy Jamaluddin menyatakan perhimpunan ini aman hasil daripada pelan transformasi Perdana Menteri. Ini dipersetujui ketua Belia MCA Datuk Dr Wee Ka Siong. Ahli Majlis Tertinggi UMNO, Dr Mohd Puad Zarkashi berkata perhimpunan itu bukti kerajaan menunaikan janji dan Akta Perhimpunan Aman adil untuk semua lapisan masyarakat.

Pihak polis membuka kertas siasatan berhubung pelanggaran tiga daripada 27 syarat perhimpunan yang dipersetujui penganjur dan polis, mengikut Seksyen 15 (1) Akta Perhimpunan Aman. Tiga syarat itu ialah larangan membawa kanak-kanak berusia bawah 15 tahun; membawa plakad, sepanduk dan kain rentang berunsur hasutan serta peserta perhimpunan yang melebihi 30,000 orang di stadium.